
	«Ιστορία της Κερύνειας»
διάλεξη

του Ιωσήφ Βιολάρη

στο Σπίτι της Κύπρου

Tην Τετάρτη 29 Νοεμβρίου 2023 το Σπίτι της Κύπρου και ο Δήμος Κερύνειας διοργάνωσαν τη διάλεξη με θέμα, «Ιστορία της Κερύνειας» με ομιλητή, τον Δημοτικό Σύμβουλο Κερύνειας, Πρόεδρο Επιτροπής Διαφώτισης, κύριο Ιωσήφ Βιολάρη.
Χαιρετισμό απηύθυναν ο Υπουργός Ναυτιλίας & Νησιωτικής Πολιτικής της Ελλάδας, κ. Χρήστος Στυλιανίδης (μέσω οπτικογραφημένου μηνύματος), ο Πρέσβης της Κυπριακής Δημοκρατίας κ. Σταύρος Αυγουστίδης και η Αντιδήμαρχος Κερύνειας κ. Μαρία Μουστάκα-Κουρούγιαννη.
Με τη διάλεξη του κ. Ιωσήφ Βιολάρη, το πολυπληθές κοινό είχε την ευκαιρία να ταξιδέψει στον χρόνο και να περιηγηθεί στα μονοπάτια της Ιστορίας της Κερύνειας.

Στο πλαίσιο της εκδήλωσης προβλήθηκε το ντοκιμαντέρ, «Κερύνεια. Η Ευρωπαϊκή Πόλη υπό Κατοχή», (παραγωγή Δήμου Κερύνειας σε σκηνοθεσία, Μιχάλη Γεωργιάδη).
Η εκδήλωση ολοκληρώθηκε με τη συμμετοχή των Χορωδιών του Σωματείου «Αδούλωτη Κερύνεια» και του Δήμου Λακατάμειας υπό τη διεύθυνση του μαέστρου Νεόφυτου Ευαγγέλου και τη Χαρίκλεια Στρούθου στο πιάνο.
Η εκδήλωση που τελούσε υπό την αιγίδα του Υπουργείου Ναυτιλίας & Νησιωτικής Πολιτικής της Ελλάδας θα αναρτηθεί στην ιστοσελίδα της Υπηρεσίας Ζωντανών Διαδικτυακών Μεταδόσεων ΔΙΑΥΛΟΣ του Εθνικού Δικτύου Υποδομών Τεχνολογίας και Έρευνας (ΕΔΥΤΕ) και θα είναι ‘προσβάσιμη’ μέσω του συνδέσμου παρακολούθησης: https://diavlos.grnet.gr/1607?eventid=14981
30 Νοεμβρίου 2023

